b'\n_START_ARTICLE_\nJanez \xc5\xa0u\xc5\xa1ter\xc5\xa1i\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nDoktoriral je na Ekonomski fakulteti v Ljubljani iz politi\xc4\x8dne ekonomije tranzicije. Med \xc5\xa1tudijem je bil tudi gostujo\xc4\x8di \xc5\xa1tudent na Univerzi v Z\xc3\xbcrichu. Med letoma 2001 in 2007 je bil direktor Urada RS za makroekonomske analize in razvoj. Bil je podpredsednik odbora za reforme in nacionalni koordinator za lizbonsko strategijo. Med letoma 2005 in 2007 pa je opravljal delo podpredsednika Odbora za ekonomsko politiko pri Svetu EU v sestavi finan\xc4\x8dnih ministrov (Ecofin)._NEWLINE_Junija 2011 je postal soustanovitelj t. i. resetirancev (poleg njega so v skupini \xc5\xa1e Gregor Virant, Marko Pavliha, Matej Lahovnik, Rado Pezdir in \xc5\xbdiga Turk), ki so dobili ime po tem, da so pozvali k resetiranju Slovenije ter k pred\xc4\x8dasnim volitvam._NEWLINE_Na dr\xc5\xbeavnozborskih volitvah leta 2011 je kandidiral za Dr\xc5\xbeavljansko listo Gregorja Viranta, vendar ni pri\xc5\xa1el v Dr\xc5\xbeavni zbor.'